《过黄牛峡》
宋代·李复

转首黄牛百里西，便风不断满归旗。
青山随客岂辞远，白浪催船常恐迟。
多米渐闻荆渚近，故宫欲问楚人知。
今朝共话平安喜，更得长鱼伴晚炊。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。